Preberací protokol

antigénových samotestov na domáce použitie a návod na použitie

**poskytnutých zo Správy štátnych hmotných rezerv SR pre žiakov základných škôl, stredných škôl a špeciálnych škôl**

**Odovzdávajúci:** Škola: ZŠ s MŠ Hargašova 5

Trieda: ............................................................................................................

**Predmet odovzdania:** antigénové samotesty na domáce použitie značky Siemens Healthineers

# Obsah balenia:

* 1 návod výrobcu na použitie pri samotestovaní
* 1 stručná referenčná príručka
* 5 kusov sterilných tampónov
* 5 testovacích jednotiek
* 5 extrakčných skúmaviek s pufrom a špičkami

# Dôležité upozornenia:

Preberajúci (zákonný zástupca žiaka alebo plnoletý žiak) preberá antigénové testy na domáce samotestovanie. Testovanie sa realizuje v súlade so ŠKOLSKÝM SEMAFOROM dvakrát týždenne, t.j. v pondelok a vo štvrtok ráno pred nástupom do školy a kedykoľvek, keď žiak prejavuje jeden z príznakov ochorenia COVID-19. Vykonanie samotestu bude zákonný zástupca škole potvrdzovať spôsobom, ktorý určí škola – buď prostredníctvom EDUPAGE, eškoly, e-mailu alebo smsky, v krajných prípadoch, písomným potvrdením. Zákonný zástupca potvrdzuje škole vykonanie **každého antigénového samotestu**. V prípade, že žiak mal pozitívny výsledok samotestu, zákonný zástupca bezodkladne oznámi tuto skutočnosť škole a žiak ostáva doma.

Zákonný zástupca žiaka alebo plnoletý žiak svojím podpisom preberacieho protokolu berie na vedomie:

* Antigénové testy sú zákonnému zástupcovi alebo plnoletému žiakovi odovzdávané výlučne za účelom diagnostiky

ochorenia COVID-19 žiaka, ktorému sú určené.

* V prípade, ak zákonný zástupca alebo plnoletý žiak antigénové testy nepoužije, pričom zároveň nedošlo k ich znefunkčneniu, je povinný ich škole vrátiť.
* V prípade, ak zákonný zástupca alebo plnoletý žiak antigénové testy použije na iný ako dohodnutý účel, je povinný vydať bezdôvodné obohatenie formou finančného plnenia, ktorého výška sa vypočíta ako súčin počtu odovzdaných antigénových testov a trhovej ceny jedného antigénového testu.

**Návod na používanie antigénových samotestov od značky Siemens Healthineers**

**Krok 1: Vloženie skúmavky do pracovnej stanice**

Vložte skúmavku do pracovnej stanice dodanej so súpravou.

Pri súpravách obsahujúcich vopred naplnené odberové skúmavky: Z vrchnej časti skúmavky zložte fóliu. Pri súpravách s fľaštičkami s tlmivým roztokom: Do skúmavky pridajte 10 kvapiek tlmivého roztoku.

**Krok 2: Odber vzorky z nosa**

Použite dodávanú sterilnú výterovú tyčinku a opatrne si ju vložte do jednej nosnej dierky. Špičku tyčinky zasuňte 2–4cm, kým nepocítite odpor. 5-krát otočte tyčinku v nosnej dierke. Touto istou tyčinkou zopakujte proces v druhej nosnej dierke, pričom ju znova 5-krát otočte. Vyberte tyčinku z nosnej dutiny a postupujte podľa pokynov na spracovanie vzorky.

**Krok 3: Otáčajte tyčinkou**

Otočte tyčinku aspoň 6-krát vnútri skúmavky, pričom ju pritlačte o dno aj bočné steny skúmavky.

**Krok 4: Nechajte postáť a vložte špičku kvapkadla**

Nechajte postáť jednu minútu a ešte niekoľkokrát pritlačte. Potom tyčinku bezpečne vyberte a zlikvidujte a špičku kvapkadla vložte do skúmavky so vzorkou.

**Krok 5: Pridajte vzorku na kazetu**

Položte kazetu, označte ju a do nádržky pridajte 4 kvapky testovacej vzorky.

**Krok 6: Interpretácia výsledkov**

Výsledky budú k dispozícii o 15 minút. Po 20 minútach výsledky už neinterpretujte.

Návod na použitie nájdete aj na webovej stránky výrobcu: <https://www.clinitest.siemens-healthineers.com/sk>

..........................................................................................................................................

Čitateľne meno a priezvisko, podpis